LĒMUMA PROJEKTS

**Par Alūksnes novada pašvaldības nekustamā īpašuma**

**Siguldas ielā 3A - 1, Alūksnē, Alūksnes novadā atsavināšanu**

Izskatot dzīvokļa īrnieka 30.01.2025. ierosinājumu par dzīvokļa īpašuma Siguldas ielā 3A - 1, Alūksnē, Alūksnes novadā atsavināšanu, kas reģistrēts Alūksnes novada pašvaldībā 30.01.2025. ar Nr. ANP/1-23/25/144,

pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 5. panta pirmo un piekto daļu, 8. panta trešo daļu, 37. panta pirmās daļas 4. punktu,

ņemot vērā, ka dzīvoklis izīrēts līdz 2002. gada 1. janvārim, kad stājās spēkā likumā “Par pašvaldību palīdzību dzīvokļu jautājumu risināšanā” (likuma nosaukums no 25.01.2005. “Par palīdzību dzīvokļa jautājumu risināšanā”) noteiktais aizliegums pašvaldības palīdzības kārtībā izīrētās telpas atsavināt,

1. Sagatavot atsavināšanai Alūksnes novada pašvaldības nekustamo īpašumu ar kadastra numuru 3601 900 0901 – dzīvokli Siguldas ielā 3A - 1, Alūksnē, Alūksnes novadā un ar to saistīto kopīpašuma 314/1077 domājamo daļu no būvēm (kadastra apzīmējums 3601 029 3727 001 un 3601 029 3727 002).
2. Nodot atsavināšanai Alūksnes novada pašvaldības īpašumu Siguldas ielā 3A - 1, Alūksnē, Alūksnes novadā, pārdodot par nosacītu cenu dzīvokļa īrniekam.
3. Uzdot nosacītās cenas noteikšanu un dzīvokļa īpašuma atsavināšanu veikt Īpašumu atsavināšanas komisijai.